钦定古今图书集成/明伦汇编/氏族典/第363卷 > 《郑樵通志》 > 以姓为氏
## 钦定古今图书集成/明伦汇编/氏族典/第363卷 > 《郑樵通志》 > 以姓为氏

任氏，姓也，未详因生之始。然妊娠女子之事也。姓，女
子之称也。妊，古作壬，又作任。或云：黄帝二十五子十
二人，以德为姓，一为任氏。六代至奚仲，封薛。又云：黄
帝之孙颛帝少子阳封于任，故以为任氏。又任为风
姓之国，实太昊之后，主济祀，今济州任城，即其地也。
任姓之任，与任国之任，子孙皆以任为氏。魏有任鄙，
汉有御史大夫广阿侯任敖，武帝时有任安。